ปกติก็จะผื่นขึ้นแค่วันเดียว คือแพ้ฝุ่นทั่วไป แต่อันนี้ตอนแรกก็คิดว่าผื่นปกติ เช้ามาก็เหมือนจะหายคันไม่มีรอยแดง แต่มีรอยดำรอยแผลจากตุ่มผื่นเดิม แล้วก็ปล่อยไปไม่ได้ทายาอะไร(เหมือนเป็นสะเก็ดจุดเล็กๆสีดำ)เว้นเป็นชั่วโมงก็เริ่มคันใหม่ มันคันยุบยิบๆแต่ไม่ได้เกาแค่เอามือลูบ แล้วผื่นก็ขึ้นใหม่ แล้วก็เป็นรอยใหม่โดยที่รอยเดิมก็ยังไม่หาย เป็นแบบนี้มา4-5วันแล้ว เวลาผื่นขึ้นก็จะไปอาบน้ำ แต่หลังๆเวลาโดนน้ำโดนสบู่เริ่มแสบผื่น ทั้งหมดมันเป็นโรคหรืออาการอะไรคะ แล้วรักษายังไง
สวัสดีค่ะ อาการผื่นขึ้นตามตัว เป็นสะเก็ดหรือจุดแดงดำ คัน ดังกล่าวมานั้น อาจจะเกิดจาก ตุ่มจากภูมิแพ้ผิวหนัง ตุ่มจากแพ้สารสัมผัสที่ใช้กับร่างกายเช่นน้ำหอมหรือสารกันเสียในสบู่ แชมพู โลชั่นที่ใช้ หรือเกิดจากการติดเชื้อรา เชื้อแบคทีเรียที่ผิวหนัง ตุ่มจากการถูกแมลงกัด เป็นต้นหากแสบมากเมื่อโดนสบู่ ให้ใช้น้ำเปล่าสะอาดล้างเท่านั้น ไม่ไปแกะเกาบริเวณที่เป็น หลีกเลี่ยงผลิตภัณฑ์ที่ใช้แล้วทำให้มีอาการมากขึ้นควรไปพบแพทย์ถ้าตุ่มเป็นลุกลามหลายตำแหน่ง เจ็บปวด คัน หรือแสบมาก หรือมีเลือ่ดหรือหนองไหลจากตุ่ม